BEM:สายสีน้ำเงินส่วนขยายล่าช้าไปปี 63กูรูแนะนำถือราคาเป้าหมาย 8.20 บาท
EM การรถไฟฟ้าขนส่งมวลชนแห่งประเทศไทย (MRTA) ได้มีการขยายเวลากำหนดการแล้วเสร็จงานก่อสร้างรถไฟฟ้าสายสีน้ำเงินส่วนขยายไปปี 2563 จากกำหนดการเดิมคือ 2561กูรูแนะนำถือราคาเป้าหมาย 8.20 บาท
2 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้ (2 ก.ย.) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM การรถไฟฟ้าขนส่งมวลชนแห่งประเทศไทย (MRTA) ได้มีการขยายเวลากำหนดการแล้วเสร็จงานก่อสร้างรถไฟฟ้าสายสีน้ำเงินส่วนขยายไปปี 2563 จากกำหนดการเดิมคือ 2561
จึงได้มีการปรับประมาณการปีนี้และปีหน้าลงในอัตรา 7% และ 1% ตามลำดับ เพื่อสะท้อนการเปิดให้บริการได้ช้าลง อีกทั้งได้สะท้อนเรื่องจำนวนผู้โดยสารรถไฟฟ้าสายสีม่วงที่เพิ่งเริ่มเปิดให้บริการเมื่อ 6 ส.ค.59 มีน้อยกว่าคาด ซึ่งยังผลให้ผู้โดยสารที่มาใช้บริการรถไฟฟ้าใต้ดินสายสีน้ำเงินปัจจุบันน้อยกว่าที่คาดไว้ก่อนหน้าตามไปด้วย
คำแนะนำ ถือ ราคาพื้นฐานใหม่ปรับลดลงตามการปรับประมาณการให้ต่ำลง ซึ่งประเมินด้วยวิธี SOP ได้ที่ 8.20 บาท จากเดิมที่ 8.40 บาท นั่นคือ ใช้วิธี DCF สำหรับธุรกิจหลัก ส่วนเงินลงทุนของบริษัทร่วมประเมินตามมูลค่าที่เหมาะสมจาก consensus ราคาหุ้นทยอยปรับลดลง หลังปรับตัวขึ้นไปมาก
อย่างไรก็ตามแนะนำถือ เพราะคาดการณ์อัตราการเติบโตกำไรหลักมีความแข็งแกร่ง ปีนี้และปีหน้าโต 62% และ 40% เทียบช่วงเดียวกันของปีก่อน ตามลำดับ นอกจากนี้ในอนาคตมีโอกาสจะได้บริหารงานเดินรถที่จะเกิดขึ้นอีกมาก เพราะมีประสบการณ์มาก่อนหน้าแล้ว และมีคู่แข่งน้อยรายในอุตสาหกรรมภายในไทย